Es convoca una nova edició de Sant Blai Espai d'Art
11 de maig de 2020

Carcaixent

Amb la finalitat de fer de la Urbanització Sant Blai un espai d'art respectuós amb la natura i per donar a conéixer l'obra d'artistes i creadors, la urbanització Sant Blai de Carcaixent torna a convocar una nova edició de SANT BLAI, ESPAI D'ART, Mostra d'Intervencions Efímeres, que consistirà en instal·lacions creatives en llocs concrets dels espais públics i zones comunes a l'aire lliure de la urbanització. Poden acollir-se a aquestes bases tots els creadors (persones o col·lectius) dels diferents àmbits de l'art.

Les bases, els escenaris proposats, amb les imatges i els plànols, es faran públics en les oficines. Telèfon 962435056 / 640574755. Tota la documentació s'haurà de trametre amb el concepte "Participació USB ESPAI D'ART" a l'adreça urbanitzaciosantblai@gmail.com fins al dia 17 de juliol.